Боян Бойчев
Залез

chitanka.info

Оранжевият портокал се катурва

По синята прозрачна покривка,

Отхапвам резенче, струващо

Осемчасова усмивка.

Пия кипнало облачно мляко,

Огладнял от делнични думи,

По устните залепва каймакът,

Вятърът пияно ми клюма.

Отсрещните блокове пламват

Като факли огнено — ритуални,

Превръщам времето в слама,

За да открия порив начален.

За какво розовее тревата,

В очите се крият простори?

Раят е тук, на земята,

Прозорецът когато отвориш.

Лятото на 2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.